"หนึ่งในโรงแรมคุณภาพย่านพัทยา ที่สามารถตอบโจทย์ได้ทุกกลุ่ม  ไม่ว่าจะมาพักผ่อน จัดเลี้ยง หรือมาฮันนีมูน"

ครั้งนี้ได้มีโอกาสมาเยือนที่ห้องอาหารของโรงแรม Radius Restaurant ที่บริการตั้งแต่ช่วงเช้าจนถึงค่ำ
บรรยากาศภายในห้องอาหารตกแต่งได้สวยงาม มีนักร้องคอยขับขานให้ฟังทุกค่ำคืน และสามารถมองเห็นวิวทะเลกับบรรยากาศของอ่าวพัทยาอีกด้วย

ส่วนอาหารที่ได้มาลิ้มลองในวันนี้ มีอะไรที่น่าสนใจบ้าง มาดูกันค่ะ บางเมนูอาจจะไม่มีรูปแนบมาให้ ขออภัยด้วยค่ะ ^^

- เส้นทอดต้มยำมะพร้าวอ่อน (แนะนำ)
        เมนูที่น่าสนใจทั้งรูปลักษณ์การนำเสนอ และรสชาติที่อร่อย ถึงเครื่องรสต้มยำ จานนี้อร่อยมากค่ะ เหมาะกับคนไทยและชาวต่างๆ ที่ไม่ทำให้ผิดหวัง กับการสัมผัสรสชาติต้มยำอย่างแท้จริง ตัวเส้นทอดที่ทำจากเกี๊ยว กรอบและไม่อมน้ำมัน ส่วนน้ำต้มยำหอมน้ำมะพร้าวอ่อนและรสชาติเข้มข้นดีจริงๆค่ะ

- พิซซ่าคอหมูย่าง (แนะนำ)
         อีกเมนูที่ประทับใจ รสชาติดี น่าจะถูกใจที่งคนไทยและชาวต่างชาติ ยิ่งได้ทานตอนร้อนๆอบใหม่มาจากเตา ยิ่งฟินจริงๆค่ะ

- หอยนางรมทอด 
         เมนูฟิวชั่น ที่นำหอยนางรมสด ผสานกับเครื่องแกงต่างๆ ให้อารมณ์คล้ายๆเหมือนห่อหมก แต่มีรสชาติของผงกะหรี่มาแจมด้วย  เป็นเมนูที่แปลกใหม่ ไม่ซ้ำใครจริงๆ อยากให้ลองค่ะ

- เป็ดย่าง

         เป็ดชิ้นหนาเนื้อนุ่ม หอมกลิ่นย่าง รสชาติหวานนำนิด รสชาติจานนี้ใช้ได้เช่นกันค่ะ

โดยรวมสำหรับห้องอาหาร Radius สำหรับความคิดเห็นส่วนตัวมดนะ รสชาติอาหารใช้ได้ค่ะ  ส่วนในเรื่องของบรรยากาศอันนี้ดีแน่นอนรับรอง  เป็นที่พักอีกหนึ่งทางเลือกที่น่าสนใจ หากมาเที่ยวพัทยาลองมาพักที่นี่ได้ค่ะ  มดแดงแนะนำ ^^  
         